Diari Oficial de la Generalitat Valenciana


Sumari del DOGV 9149, del 12-08-2021 (2021/8268)

Anunci de la suspensió de l'atorgament de llicències per a plaques solars.
--------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8268


Data del document
:   27-07-2021

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * pla d'urbanisme

Anunci de la suspensió de l'atorgament de llicències per a plaques solars. [2021/8268]  
El Ple de la corporació municipal de l'Ajuntament de l'Olleria, en la sessió de 26 de juliol de 2021, va adoptar el següent acord:  
  
«Primer  
De conformitat amb el que es disposa en l'article 64.1 de la LOTUP, amb la finalitat de facilitar l'estudi i, si escau, reforma de l'ordenació urbanística aplicable i regular l'ús i la implantació de centrals fotovoltaiques i parcs eòlics en el sòl no urbanitzable del terme municipal de l'Olleria, suspendre l'atorgament i l'admissió a tràmit de qualsevol llicència, autorització i instrument d'intervenció en matèria d'urbanisme i activitats, així com les sol·licituds d'informe-certificat urbanístic municipal, relatiu a la compatibilitat del projecte amb el planejament i les ordenances municipals, previstos en l'article 19 del «Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica» que tinguen per objecte la implantació de centrals fotovoltaiques i de parcs eòlics inclosos en l'àmbit del sòl no urbanitzable del terme municipal de l'Olleria.  
  
Segon  
Els àmbits afectats per la suspensió són els següents:  
Sòl no urbanitzable comú, permès vivendes unifamiliars.  
Sòl no urbanitzable comú (ús agrícola)  
Sòl no urbanitzable d'ús agropecuari.  
Sòl no urbanitzable protegit.  
La suspensió establida en l'apartat anterior no afectarà les instal·lacions particulars que tinguen per objecte la producció d'energia per l'autoconsum de les vivendes unifamiliars aïllades emplaçades en sòl no urbanitzable.  
  
Tercer  
Establir la duració de la suspensió en el termini màxim establit en l'article 64 de la LOTUP, si bé podrà alçar-se totalment o parcialment o limitar-se la seua duració segons el contingut del document de planejament que finalment resulte sotmès a exposició pública.  
En aquest sentit, la suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
Després de l'exposició al públic del pla en tramitació, es reprendrà la suspensió fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
  
Quart  
Remetre el present acord al Diari Oficial de la Generalitat Valenciana per a la seua publicació, moment a partir del qual entrarà en vigor la suspensió.  
Així mateix, publicar l'acord al tauler d'anuncis i en el web municipal, que recollirà expressament els àmbits i tipus de llicències afectats per la suspensió.  
  
Cinqué  
Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat a la publicació d'aquesta suspensió, posant de manifest el dret que els assisteix a ser indemnitzats si foren denegades les sol·licituds de llicència presentades, i que hagueren hagut d'atorgar-se sense canvi d'ordenació, pel cost del projecte, amb la devolució, així mateix, dels tributs i càrregues que s'hagueren reportat, si és el cas.  
  
Sisé  
Autoritzar l'alcalde per a aprovar totes les disposicions necessàries per a l'adequada execució d'aquest acord».  
Contra aquest acord es podran interposar, alternativament, qualsevol dels següents recursos, si bé no poden interposar-se els dos:  
1. Potestativament, recurs de reposició davant l'Ajuntament en el termini d'un mes a comptar des de l'endemà de publicació de l'acord en el Diari Oficial de la Generalitat Valenciana.  
2. Recurs contenciós administratiu davant els jutjats contenciosos administratius de València, en el termini de dos mesos a comptar des del mateix dia.  
  
Cosa que es publica per a general coneixement i a l'efecte del que es disposa en l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Simultàniament estarà a la disposició dels interessats en la seu electrònica d'aquest ajuntament: https://lolleria.sedelectronica.es  
  
L'Olleria, 27 de juliol de 2021.- L'alcalde: Ramón Vidal Soler.